8.
 CHEN Mingguo
 陈明国
 (изписване на китайски език)
 Длъжност(и): Директор на Бюрото за обществена сигурност на Синдзян (БОСС) и заместник-председател на Народното правителство на Синдзян-уйгурския автономен район (СУАР).
 Дата на раждане: октомври 1966 г.
 Място на раждане: Yilong, Sichuan (Китай)
 Гражданство: китайско
 Пол: мъжки
 Директор на Бюрото за обществена сигурност на Синдзян (БОСС) от януари 2021 г. и заместник-председател на Народното правителство на Синдзян-уйгурския автономен район (СУАР).
 22.3.2021 г.
 Като директор на БОСС, Chen Mingguo заема ключова позиция в апарата за сигурност на Синдзян и участва пряко в изпълнението на широкомащабна програма по наблюдение, задържане и индоктриниране, насочена срещу уйгурите и лицата от други мюсюлмански етнически малцинства. По-специално, БОСС е внедрило „Интегрираната платформа за съвместни операции“ (ИПСО) — програма за големи информационни масиви, използвана за проследяването на милиони уйгури в района на Синдзян и за обозначаването на тези от тях, които са считани за „потенциална заплаха“ с цел изпращането им в лагери за задържане. Поради това Chen Mingguo носи отговорност за тежки нарушения на правата на човека в Китай, и по-специално акции за произволно задържане и унизително третиране на уйгури и на лица от други мюсюлмански етнически малцинства, както и за системни нарушения на тяхната свобода на религията или убежденията.
 9.
 JONG Kyong-thaek (известен също като CHO’NG Kyo’ng-t’aek)
 정경택
 (изписване на корейски език)
 Длъжност(и): Министър на държавната сигурност на Корейската народнодемократична република (КНДР)
 Дата на раждане: между 1.1.1961 г. и 31.12.1963 г.
 Гражданство: Северна Корея
 Пол: мъжки
 Jong Kyong-thaek е министър на държавната сигурност на Корейската народнодемократична република (КНДР) от 2017 г.
 Министерството на държавната сигурност на КНДР е една от водещите институции, отговаряща за изпълнението на репресивните политики за сигурност на КНДР, с акцент върху идентифицирането и потушаването на политическото дисидентство, притока на „подривна“ информация от чужбина и всякакво поведение, считано за сериозна политическа заплаха за политическата система и нейното ръководство.
 22.3.2021 г.
 В качеството си на ръководител на Министерството на държавната сигурност Jong Kyong-thaek носи отговорност за тежки нарушения на правата на човека в КНДР, и по-специално изтезания и други форми на жестоко, нечовешко или унизително отнасяне или наказание, извънсъдебни екзекуции, екзекуции по бърза процедура или произволни екзекуции и убийства, насилствено изчезване на лица, произволни арести или задържания, както и широкоразпространен принудителен труд и сексуално насилие срещу жени.
 10.
 RI Yong Gil
 (известен още като RI Yong Gi, RI Yo’ng-kil, YI Yo’ng-kil)
 리영길
 (изписване на корейски език)
 Длъжност(и): Министър на социалната сигурност на Корейската народнодемократична република (КНДР)
 Дата на раждане: 1955 г.
 Гражданство: Северна Корея
 Пол: мъжки
 Ri Yong Gil е министър на социалната сигурност на Корейската народнодемократична република (КНДР) от януари 2021 г. и бивш началник на Генералния щаб на Корейската народна армия (КНА) между 2018 г. и януари 2021 г.
 Министерството на социалната сигурност на КНДР (известно преди като Министерството на народната сигурност или Министерството на обществената сигурност) е една от водещите институции, отговаряща за изпълнението на репресивните политики за сигурност на КНДР, включително разпитите и наказването на лица, „незаконно“ напускащи КНДР. По-специално, Министерството на социалната сигурност, чрез своето изправително бюро, отговаря за управлението на затворнически